В началото на 18 век европейската и индианската търговия в Югоизтока е в застой заради Войната ямаси. След няколко години индианската търговска система е възобновена след няколко реформаторски политики. Конфликтът между французите и англичаните за долината на Куса и по-голямата част от Югоизтока като цяло продължава. Това съперничество продължава до победата на Англия над Франция в Седемгодишната война (също така известна като Френска и индианска война, след която Франция се отказва от своите владения на изток от река Мисисипи. Това се утвърждава в Парижкия договор, подписан от двете нации в 1763 г.